Foto: Twitter/LaLiga La Ligada 5-turining eng sensatsion natijasi qayd etildi. «Granada» mehmoni bo‘lgan «Barselona» 0:2 hisobida mag‘lub bo‘ldi. Bu o‘yinda Lionel Messi La Liga joriy mavsumidagi ilk o‘yinida maydonga tushdi, ammo bu kataloniyaliklarni mag‘lubiyatdan qutqarib qola olmadi. Bu «Barselona»ning mavsumdagi 2-mag‘lubiyati bo‘ldi. Endi kataloniyaliklar turnir jadvalida 7 ochko bilan 7-o‘rinda joylashgan. «Granada» esa vaqtincha yetakchiga aylanib oldi. La Liga. 5-tur  Granada – Barselona 2:0 Gollar: Aziz (2), Vadilo (66, penalti).  Granada: Ruy Silva, Xerman Sanches, Neva, Dias, Duarte, Montoro, Aziz, Puertas, Errera (Gonalon, 83), Machis (Vadilo, 62), Soldado (Fernandes, 58).  Barselona: ter Stegen, Langle, Firpo (Fati, 46), Pike, Serdji Roberto, de Yong, Rakitich (Vidal, 62), Karles Peres (Messi, 46), Semedu, Suares, Grizmann.